CELEX: 32007R1322
Language: lv
Date: 2007-11-12 00:00:00
Title: Komisijas Regula (EK) Nr. 1322/2007 ( 2007. gada 12. novembris ), ar ko īsteno Eiropas Parlamenta un Padomes Regulu (EK) Nr. 458/2007 par Eiropas Integrētās sociālās aizsardzības statistikas sistēmu ( ESSPROS ) attiecībā uz piemērotajiem ESSPROS pamatsistēmas un pensiju saņēmēju moduļa datu nosūtīšanas formātiem, nosūtāmajiem rezultātiem un kvalitātes noteikšanas kritērijiem

13.11.2007   
            
            
               LV
            
            
               Eiropas Savienības Oficiālais Vēstnesis
            
            
               L 294/5
            
         
      KOMISIJAS REGULA (EK) Nr. 1322/2007
   (2007. gada 12. novembris),
   ar ko īsteno Eiropas Parlamenta un Padomes Regulu (EK) Nr. 458/2007 par Eiropas Integrētās sociālās aizsardzības statistikas sistēmu (ESSPROS) attiecībā uz piemērotajiem ESSPROS pamatsistēmas un pensiju saņēmēju moduļa datu nosūtīšanas formātiem, nosūtāmajiem rezultātiem un kvalitātes noteikšanas kritērijiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā 2007. gada 25. aprīļa Eiropas Parlamenta un Padomes Regulu (EK) Nr. 458/2007 par Eiropas Integrētās sociālās aizsardzības statistikas sistēmu (ESSPROS) (1) un jo īpaši tās 7. panta 1. un 2. punktu,
   tā kā:
   
               (1)
            
            
               Ar Regulu (EK) Nr. 458/2007 tika izveidota metodoloģiska sistēma, kas izmantojama statistikas apkopošanai uz salīdzināma pamata Kopienas vajadzībām, un noteikti saskaņā ar ESSPROS apkopotās statistikas nosūtīšanas un izplatīšanas termiņi.
            
         
               (2)
            
            
               Saskaņā ar Regulas (EK) Nr. 458/2007 7. panta 2. punktu jāpieņem īstenošanas pasākumi attiecībā uz ESSPROS pamatsistēmas un pensiju saņēmēju moduļa datu nosūtīšanas formātiem, nosūtāmajiem rezultātiem un kvalitātes noteikšanas kritērijiem.
            
         
               (3)
            
            
               Šajā regulā paredzētie pasākumi ir saskaņā ar Statistikas programmu komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 458/2007 7. panta 2. punktā noteiktie īstenošanas pasākumi attiecībā uz ESSPROS pamatsistēmu (attiecībā uz kvantitatīvajiem datiem un kvalitatīvo informāciju shēmu un atsevišķu pabalstu dalījumā) un pensiju saņēmēju moduli paredzēti I un II pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 12. novembrī
      
         
            Komisijas vārdā —
         
            Komisijas loceklis
         
         Joaquín ALMUNIA
         
      
   
   
      (1)  OV L 113, 30.4.2007., 3. lpp.
   
      I PIELIKUMS
      PIEMĒROTI NOSŪTĪŠANAS FORMĀTI UN NOSŪTĀMIE REZULTĀTI
      1.   PIEMĒROTI ESSPROS PAMATSISTĒMAS DATU NOSŪTĪŠANAS FORMĀTI UN NOSŪTĀMIE REZULTĀTI
      1.1.   Shēmu saraksts
      Jāsniedz šāda informācija, izmantojot standarta tabulu:
      
                  1)
               
               
                  sērijas numurs katras shēmas identifikācijai;
               
            
                  2)
               
               
                  katras shēmas nosaukums;
               
            
                  3)
               
               
                  nosaukuma saīsinājums (pēc izvēles);
               
            
                  4)
               
               
                  shēmu klasifikācija, pamatojoties uz ESSPROS rokasgrāmatā izklāstītajiem pieciem kritērijiem (rokasgrāmatu sagatavojusi Eiropas Komisija sadarbībā ar dalībvalstīm).
               
            1.2.   Kvantitatīvie dati
      
         ESSPROS anketā par kvantitatīvajiem datiem ietverti ieņēmumi, izdevumi un atsevišķi pabalsti.
      1.2.1.   Datu organizācija
      Datiem jāattiecas uz vienu no tiem kalendārajiem gadiem, par kuriem jānosūta informācija (saskaņā ar I pielikumu Regulā (EK) Nr. 458/2007 par Eiropas Integrētās sociālās aizsardzības statistikas sistēmu (ESSPROS)).
      Standarta tabula ikgada datiem tiek veidota šādi:
      
                  —
               
               
                  rindas atbilst sīki izstrādātai ieņēmumu, izdevumu un pabalstu klasifikācijai,
               
            
                  —
               
               
                  slejas atbilst shēmām, kas norādītas tabulā “shēmu saraksts” (viena sleja katrai shēmai plus viena sleja visām shēmām kopā),
               
            
                  —
               
               
                  ja ir jāpievieno jauna shēma, to dara, pievienojot jaunu sleju tabulā.
               
            1.2.2.   Nosūtāmie dati
      Par katru gadu ir jāsniedz valsts valūtā izteikti dati elementārās pozīcijas līmenī; sīkāki dati jāsniedz shēmu dalījumā (kopsavilkuma dati tiek automātiski aprēķināti, izmantojot formulas).
      1.2.3.   Atsauces rokasgrāmata
      Sīki izstrādātas klasifikācijas, kas jāizmanto, sniedzot datus, ir noteiktas ESSPROS rokasgrāmatas 1. papildinājumā (rokasgrāmatu sadarbībā ar dalībvalstīm sagatavojusi Eiropas Komisija).
      1.3.   Kvalitatīvā informācija shēmu un atsevišķu pabalstu dalījumā
      
         ESSPROS kvalitatīvās informācijas anketā ietvertas jomas, kas norādītas ESSPROS rokasgrāmatas 2. papildinājumā (rokasgrāmatu sadarbībā ar dalībvalstīm sagatavojusi Eiropas Komisija).
      1.3.1.   Datu organizācija
      Datiem jāattiecas uz vienu no tiem kalendārajiem gadiem, par kuriem jānosūta informācija (saskaņā ar I pielikumu Regulā (EK) Nr. 458/2007 par Eiropas Integrētās sociālās aizsardzības statistikas sistēmu (ESSPROS)).
      Informācija ir šāda:
      
                  —
               
               
                  informācija, kas attiecas uz visām shēmām, kuras darbojas valstī,
               
            
                  —
               
               
                  konkrēta informācija par katru shēmu atsevišķi.
               
            1.3.2.   Nosūtāmā informācija
      Dalībvalstīm jāsniedz vai jāatjaunina kvalitatīvā informācija par katru shēmu un katru atsevišķu pabalstu.
      1.3.3.   Atsauces rokasgrāmata
      Sīki izstrādāta informācija, kas jānosūta, ir noteikta ESSPROS rokasgrāmatas 2. papildinājumā (rokasgrāmatu sadarbībā ar dalībvalstīm sagatavojusi Eiropas Komisija).
      2.   PIEMĒROTI PENSIJU SAŅĒMĒJU MODUĻA NOSŪTĪŠANAS FORMĀTI UN NOSŪTĀMIE REZULTĀTI
      
         ESSPROS anketa par pensiju saņēmējiem ir standarta tabula.
      2.1.   Datu organizācija
      Datiem jāattiecas uz vienu no tiem kalendārajiem gadiem, par kuriem jānosūta informācija (saskaņā ar I pielikumu Regulā (EK) Nr. 458/2007 par Eiropas Integrētās sociālās aizsardzības statistikas sistēmu (ESSPROS)).
      Standarta tabula ikgada datiem tiek veidota šādi:
      
                  —
               
               
                  rindas atbilst pensiju saņēmēju kategorijām, pamatojoties uz ESSPROS rokasgrāmatas 2. papildinājumā noteikto klasifikāciju (rokasgrāmatu sadarbībā ar dalībvalstīm sagatavojusi Eiropas Komisija),
               
            
                  —
               
               
                  slejas atbilst shēmām, kurām ir vismaz viena saņēmēju kategorija.
               
            2.2.   Nosūtāmie dati
      Dati par saņēmējiem jāsniedz par katru gadu.
      Anketa
      Anketa ir tabula, kas jāaizpilda tikai par tiem pabalstiem, par kuriem attiecīgajā valstī ir izdevumi. Ja tiek sākta jauna shēma, to var pievienot, saglabājot to pašu formātu. Datu vākšanas lapa ir atšķirīga valstu un/vai gadu dalījumā.
      Atsauces datums
      Krājumu datu vākšana par N gadu attiecas uz saņēmēju skaitu kalendārā gada beigās.
      Dati par dzimumu
      Dati par saņēmējiem jāsniedz dzimumu dalījumā. Šie dati ir obligāti tikai kopējam rādītājam visu shēmu līmenī.
   
   
      II PIELIKUMS
      KVALITĀTES NOTEIKŠANAS KRITĒRIJI
      1.   ESSPROS PAMATSISTĒMAS DATU KVALITĀTES NOTEIKŠANAS KRITĒRIJI
      1.1.   Precizitāte un ticamība
      1.1.1.   Kvantitatīvajiem datiem
      1.1.1.1.   Datu avotu aptvērums
      Dalībvalstīm jāsniedz šāda informācija:
      
                  —
               
               
                  izmantoto avotu veidi: reģistri vai citi administratīvi avoti, apsekojumi, novērtējumi utt.,
               
            
                  —
               
               
                  ziņojumi par problēmām (ieskaitot kavēšanos), kā rezultātā bija vajadzīgi datu novērtējumi,
               
            
                  —
               
               
                  shēmas, uz kurām attiecas dažādie avotu veidi,
               
            
                  —
               
               
                  attiecīgajā gadījumā pabalsti, uz kuriem attiecas dažādie avota veidi (ja tiek izmantoti dažādi avoti, piemēram, darbaspēka izmaksu apsekojumi).
               
            1.1.1.2.   Novērtējumos izmantotā metodika un pieņēmumi
      Dalībvalstīm jāsniedz šāda informācija:
      
                  —
               
               
                  novērtējumi par shēmām, par kurām nav pieejami dati,
               
            
                  —
               
               
                  novērtējumi par trūkstošajiem ieņēmumiem, izdevumiem un atsevišķiem pabalstiem:
                  
                              a)
                           
                           
                              ja pilnībā trūkst datu;
                           
                        
                              b)
                           
                           
                              ja trūkst dalījuma datu par vienu pabalstu vai pabalstu grupu (piemēram, viena pabalsta dalījums pēc kritērija – no ienākumiem atkarīgs pabalsts vai no ienākumiem neatkarīgs pabalsts, vai vienai funkcijai atbilstoša skaidras naudas pabalsta dalījums vairākos atsevišķos pabalstos).
                           
                        
            1.1.1.3.   Statistikas pārskatīšana
      Dalībvalstīm jāsniedz šāda informācija:
      
                  —
               
               
                  izmantoto datu avotu pārmaiņas,
               
            
                  —
               
               
                  datu novērtēšanai izmantoto metožu pārmaiņas,
               
            
                  —
               
               
                  datu pārskatīšana konceptuālu korekciju dēļ (piemēram, nacionālo kontu korekcijas),
               
            
                  —
               
               
                  datu pārskatīšana saistībā ar galīgo statistikas datu pieejamību,
               
            
                  —
               
               
                  datu pārskatīšana saistībā ar kvalitātes pārskatīšanas pasākumiem.
               
            1.1.2.   Kvalitatīvajai informācijai
      Nepiemēro.
      1.2.   Salīdzināmība
      1.2.1.   Kvantitatīvajiem datiem
      Ģeogrāfiskā salīdzināmība
      Lai Eurostat varētu novērtēt salīdzināmību starp valstīm, dalībvalstīm jāsniedz šāda informācija:
      
                  —
               
               
                  aptvēruma pakāpe shēmu ziņā,
               
            
                  —
               
               
                  aptvēruma pakāpe ieņēmumu, izdevumu un atsevišķu pabalstu ziņā,
               
            
                  —
               
               
                  gadījumi, kad nav piemērota ESSPROS metodika visaptveroša saraksta veidā.
               
            1.2.2.   Kvalitatīvajai informācijai
      Nepiemēro.
      2.   PENSIJU SAŅĒMĒJU MODUĻA DATU KVALITĀTES NOTEIKŠANAS KRITĒRIJI
      2.1.   Precizitāte un ticamība
      2.1.1.   Datu avotu aptvērums
      Dalībvalstīm jāsniedz šāda informācija:
      
                  —
               
               
                  izmantoto avotu veidi: reģistri vai citi administratīvi avoti, apsekojumi, novērtējumi utt.,
               
            
                  —
               
               
                  ziņojumi par problēmām (ieskaitot kavēšanos), kā rezultātā bija vajadzīgi datu novērtējumi,
               
            
                  —
               
               
                  shēmas, uz kurām attiecas dažādie avotu veidi.
               
            2.1.2.   Metodikas un pieņēmumi, kas izmantoti attiecībā uz dubulto skaitīšanu un novērtējumiem
      Dalībvalstīm jāsniedz šāda informācija:
      
                  —
               
               
                  novērtējumi par shēmām, par kurām nav pieejami dati,
               
            
                  —
               
               
                  pieeja dubultajai skaitīšanai:
                  
                              a)
                           
                           
                              pensijas kategorijai vienas shēmas ietvaros;
                           
                        
                              b)
                           
                           
                              starp shēmām (pensijas kategorija visām shēmām);
                           
                        
                              c)
                           
                           
                              starp no ienākumiem atkarīgas un no ienākumiem neatkarīgas pensijas kategorijām;
                           
                        
                              d)
                           
                           
                              starp kategorijām, veicot kopsavilkumu.
                           
                        
            2.1.3.   Statistikas pārskatīšana
      Dalībvalstīm jāsniedz šāda informācija:
      
                  —
               
               
                  izmantoto datu avotu pārmaiņas,
               
            
                  —
               
               
                  datu novērtēšanai izmantoto metožu pārmaiņas,
               
            
                  —
               
               
                  datu pārskatīšana saistībā ar galīgo statistikas datu pieejamību,
               
            
                  —
               
               
                  datu pārskatīšana saistībā ar kvalitātes pārskatīšanas pasākumu.
               
            2.2.   Salīdzināmība
      Ģeogrāfiskā salīdzināmība
      Lai Eurostat varētu novērtēt salīdzināmību starp valstīm, dalībvalstīm jāsniedz šāda informācija:
      
                  —
               
               
                  aptvēruma pakāpe shēmu ziņā,
               
            
                  —
               
               
                  aptvēruma pakāpe saņēmēju ziņā,
               
            
                  —
               
               
                  gadījumi, kad nav piemērota ESSPROS metodika visaptveroša saraksta veidā.
               
            3.   KVALITĀTES ZIŅOJUMU SAGATAVOŠANAS GRAFIKS
      3.1.   Pamatsistēmai
      Kvalitātes ziņojums par pamatsistēmu ir sagatavojams ik gadu. Ziņojums par N gadu ir jānosūta Eurostat līdz N+2 gada septembra beigām. Pamatojoties uz to, Eurostat sagatavos un izplatīs šo ziņojumu konsolidēto versiju līdz N+2 gada decembra beigām.
      3.2.   Pensiju saņēmēju modulim
      Kvalitātes ziņojums par pensiju saņēmēju moduli sagatavojams ik gadu. Ziņojums par N gadu ir jānosūta Eurostat līdz N+2 gada augusta beigām. Pamatojoties uz to, Eurostat sagatavos un izplatīs šo ziņojumu konsolidēto versiju līdz N+2 gada novembra beigām.